सरकार तथा हामी व्यवसायीको सबै नेपालीलाई कसरी स्वरोजगार बनाउने भन्ने लक्ष्य पनि हुन्छ । थ्री ह्वीलरले धेरै नेपालीलाई परिवार पाल्नका साथै आफ्नो स्तर माथि उठाउन सघाइरहेको छ । यसको मूल्य धेरै नभएकाले अहिले धेरै नेपालीले केही पैसा लगानी गरी आफै चलाएर बैङ्कको किस्ता तिर्नुका साथै परिवारका सबै आवश्यकता पूरा गर्न सक्छन् । यसले ठूलो सङ्ख्यामा विदेश गइरहेका नेपालीलाई देशमै स्वरोजगार बन्न ठूलो योगदान पुर्‍याइरहेको छ । यो प्रयोग गर्ने मान्छे र चलाउने दुवैलाई धेरै नै फाइदाजनक छ । चलाउने मान्छेले स्वरोजगार बन्न पाउने तथा हामी चढ्ने मान्छेले सस्तोमा एक ठाउँबाट अर्को ठाउँमा जाने माध्यम पाएका छौं, जुन नेपालमा २ वर्ष अगाडि थिएन ।
